**ADATKEZELÉSI TÁJÉKOZTATÓ**

lakossági komposztálási programhoz kapcsolódó igényfelméréshez

Figyelemmel az Európai Parlament és a Tanács (EU) 2016/679 Általános Adatvédelmi Rendeletének (GDPR) 13-14. cikkeiben foglaltakra, az alábbiakban tájékoztatjuk a Miskolc Megyei Jogú Város Önkormányzata által végzett, a lakossági komposztálási programra vonatkozó igényfelméréshez kapcsolódó adatkezelések egyes jellemzőiről.

1. Az adatkezelő személye: Miskolc Megyei Jogú Város Önkormányzata (székhely: 3525 Miskolc Városház tér 8.; adószám: 15735605-2-05, telefonszám: +36-46-512-700; e-mail cím: jegyzo@miskolc.hu; kapcsolattartó: dr. Ignácz Dávid Miskolc Megyei Jogú Város Önkormányzatának Jegyzője (továbbiakban: „Önkormányzat” vagy adatkezelő).
2. Adatvédelmi tisztviselő: Dr. Csillag Eszter elérhetősége: e-mail cím: gdpr@miskolc.hu, telefonszám: +36208227008.
3. Az Önkormányzat által végzett tevékenység: LIFE HungAiry projektben való részvétel, valamint a projekt keretében lakossági komposztálási program szervezése. Az Önkormányzat jelen tájékoztatóban foglaltak elfogadása esetén az Ön által megadott személyes és egyéb adatokat abból a célból kezeli, hogy Önnel a kapcsolatot fel tudja venni tekintettel arra, hogy Ön jelezte a programban való részvételi szándékát komposztkeret átadására.
4. A LIFE HungAiry projektben való részvétel, valamint a lakossági komposztálási programhoz kapcsolódó igényfelmérés során az Önkormányzat az alábbi személyes adatokat kezeli: név, telefonszám, e-mail cím, a komposztkeret kihelyezés tervezett helyszíne, aláírás
5. Az Önkormányzat a személyes adatokat a jelen tájékoztatóban meghatározott célból és az e cél megvalósulásához szükséges mértékbenkezeli annak érdekében, hogy Önnel a kapcsolatot fel tudja venni, tekintettel arra, hogy Ön jelezte a programban való részvételi szándékát komposztkeret átadására. Az adatkezelés kapcsán az érintett személyes adatait az adatkezelő, valamint az adatkezelő munkaszervének, Miskolc Megyei Jogú Város Polgármesteri Hivatalának erre jogosult alkalmazottai ismerhetik meg. Azon alkalmazottak jogosultak a személyes adatokhoz hozzáférni, akiknek munkakörükből fakadóan a Projekt megvalósításával kapcsolatban a konkrét személyes adatokkal valamely feladatuk van. Az adatkezelő nem hoz automatizált adatkezelésen alapuló döntést, illetve nem végez profilalkotást.
6. Az adatkezelésre az alábbi fontos információk vonatkoznak:

|  |  |
| --- | --- |
| **Érintettek** | Azon ingatlantulajdonosok, akik önkéntes alapon részt vesznek a lakossági komposztálási programban és ezáltal ingatlanukon komposztkeret elhelyezését igénylik. |
| **Kezelt adatok köre** | Az érintettek által az Önkormányzat részére megadott adatok, vagyis név, telefonszám, e-mail cím, a komposztkeret kihelyezés tervezett helyszíne, aláírás. |
| **Adatkezelés célja** | LIFE HungAiry projektben való részvétel, valamint a projekt keretében lakossági komposztálási program szervezése. Az Önkormányzat jelen tájékoztatóban foglaltak elfogadása esetén az Ön által megadott személyes és egyéb adatokat abból a célból kezeli, hogy Önnel a kapcsolatot fel tudja venni tekintettel arra, hogy Ön jelezte a programban való részvételi szándékát komposztkeret átadására  |
| **Adatkezelés jogalapja** | Az adatkezelés a GDPR 6. cikk (1) bekezdés e) pont alapján történik, vagyis az adatkezelés közérdekű, vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. Ez a jogalap magába olvasztja a GDPR 6. cikk (1) bekezdés a) pont szerinti – az érintett önkéntes hozzájárulása – jogalapot. |
| **Az adatkezelés időtartama** | A dokumentumok az Önkormányzati hivatalok egységes irattári tervének kiadásáról szóló 78/2012. BM rendeletben írtak szerint kerülnek selejtezésre a projekt lezárását követő öt naptári év elteltével. |
| **Az érintett adatainak tárolása** | Az érintett személyes adatait az Önkormányzat az Irattári szabályzat alapján tárolja, elektronikusan és papíralapon. |
| **Adatfeldolgozó** | Az adatkezelő az adatkezelés során adatfeldolgozót a Miskolc Holding Zrt. személyében vesz igénybe, amely társaság informatikai szolgáltatásokat nyújt az adatkezelő részére. |

1. Az érintett jogai

Tájékoztatáshoz való jog: Az érintett bármikor, a jelen tájékoztatóban megjelölt elérhetőségeken tájékoztatást kérhet az őt érintő adatkezelésről, kérelmezheti a rá vonatkozó adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen.

Hozzáférés joga: Az érintett kérelmére az adatkezelő tájékoztatást ad arra vonatkozóan, hogy személyes adatainak kezelése folyamatban van-e. Ha igen, az érintett jogosult arra, hogy az adatkezelő által kezelt rá vonatkozó személyes adatokhoz, illetve az adatkezelés céljára, az érintett adatok kategóriáira, azon címzettekre vagy címzettek kategóriáira, akikkel a személyes adatokat közölték vagy közölni fogják, az adatkezelés tervezett időtartamára vagy az időtartam meghatározásának szempontjaira, valamint az adatok forrására vonatkozó információkhoz hozzáférést kapjon. Kérelemre az adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adminisztratív költségeken alapuló, észszerű mértékű díj számítható fel.

Helyesbítéshez való jog: Az érintett kérheti a pontatlan adatai helyesbítését, és joga van arra is, hogy kérje a hiányos adatai kiegészítését.

Az adatkezelés korlátozásához való jog: Az érintett kérésére az adatkezelő korlátozza az adatkezelést, ha

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi az adatok pontosságának ellenőrzését,
2. bár az adatkezelés jogellenes, de az érintett ellenzi a törlést, és ehelyett a korlátozást kéri,
3. az adatkezelőnek már nincs szüksége az adatok kezelésére, de az érintett azt jogi igények előterjesztéséhez, érvényesítéséhez, illetve védelméhez igényli,
4. az érintett tiltakozott az adatkezelés ellen, amely esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés az előzőek szerint korlátozás alá esik, az ilyen személyes adatok – a tárolás kivételével – csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más személy jogainak védelme érdekében, vagy az Európai Unió, illetve valamely tagállam fontos közérdekéből kezelhető. A korlátozás feloldásáról az adatkezelő az azt kérő érintettet előzetesen tájékoztatja.

A helyesbítésről, a törlésről vagy korlátozásról az adatkezelő az érintetett, továbbá mindazokat értesíti, akiknek korábban az adatot továbbította. Az értesítést az adatkezelő mellőzi, ha ez lehetetlen, vagy nagy erőfeszítést igényel. Ha az adatkezelő nyilvánosságra hozta a személyes adatot, és azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

Hozzájárulás visszavonásának joga: Az érintett az adatkezeléshez adott hozzájárulását bármikor jogosult visszavonni, ami nem érinti a visszavonás előtti adatkezelés jogszerűségét, azonban ebben az esetben a komposztkeret részére nem adható át és a komposztálási programban nem vehet részt a továbbiakban.

Panasz benyújtásának joga: Amennyiben az érintett meglátása szerint a személyes adataival kapcsolatos jogai sérültek, úgy kérjük, hogy panaszát jelezze az adatkezelő vagy az adatvédelmi tisztviselő felé a fent megadott elérhetőségek egyikén.

Panaszával az érintett az illetékes hatósághoz is fordulhat. Ha így dönt, az alábbi elérhetőségeken tehet bejelentést a hatóságnál:

Nemzeti Adatvédelmi és Információszabadság Hatóság

Cím: 1055 Budapest, Falk Miksa u. 9-11.

Levelezési cím: 1363 Budapest, Postafiók: 9.

Telefon: +36 -1-391-1400

Fax: +36-1-391-1410

E-mail: ugyfelszolgalat@naih.hu

Ha az érintett jogellenes adatkezelést tapasztal, polgári pert is kezdeményezhet. A per elbírálása a törvényszék hatáskörébe tartozik. A per az érintett lakóhelye szerinti törvényszék előtt is megindítható (az alábbi hivatkozáson található törvényszékek felsorolása és elérhetősége: <http://birosag.hu/torvenyszekek>).

1. Igények kivizsgálása

Az adatkezelő indokolatlan késedelem nélkül, de mindenféleképpen a kérelem beérkezésétől számított 25 napon belül tájékoztatja az érintettet a fentiek szerinti kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő – a késedelem okainak megjelölésével – a kérelem kézhezvételétől számított egy hónapon belül tájékoztatást ad. Ha a kérelem elektronikus úton érkezett, a tájékoztatás lehetőség szerint szintén elektronikus úton történik, kivéve, ha az érintett azt másként kéri. Ha úgy ítéljük meg, hogy nem kell intézkedéseket tennünk az érintett kérelme nyomán, úgy késedelem nélkül, de legkésőbb a kérelem beérkezésétől számított egy hónapon belül tájékoztatni fogjuk az érintettet az intézkedés elmaradásának okairól, valamint arról, hogy panasztételi lehetőséggel élhet az adatvédelmi hatóságnál, továbbá élhet bírósági jogorvoslati jogával is. A kérelmek teljesítése ingyenes, ha azonban a kérelem egyértelműen megalapozatlan vagy – különösen ismétlődő jellege miatt – túlzó, az adatkezelő, figyelemmel a kérelem folytán felmerülő adminisztratív költségekre, észszerű díjat számíthat fel, vagy megtagadhatja a kérelem teljesítését. Ha a kérelmet benyújtó érintett kilétével kapcsolatban megalapozott kétség merül föl, további, a személyazonosságának megerősítéséhez szükséges információk nyújtása kérhető.

Hatályos: 2021. ……………...

**Miskolc Megyei Jogú Város Önkormányzata**

**Adatkezelő**